Imi nexdem tasleḍt nessaweḍ ɣer yigemmaḍ-agi, deg yixef wis ssin nufa-d 104 n yismawen iḥerfiyen deg isefra n uzuzen, ma d wid n userqes llan 114, deg umḍan ufiɣ-d amur ameqqran d asuf azal n 78,84% deg uzuzen, ma deg userqes azal n 71,04%, ma d asget llan 21,15% deg uzuzen, 17,54% deg wid n userqes; ma d ayenyaɛnan tawsit amur ameqqran degs d amalay, llan 57,59% n uzuzen, ma d wid n userqes llan 75,43%, ayeni d-yeqqimen d unti nufa-d 42,30% n uzuzen, 35,08% deg userqes. Ma d ayen yaɛnan addad n yismawen-agi, nesɛa azal n 75% n waddad ilelli deg uzuzen, ma d wid n userqes llan 83, 33%, ma d addad amaruz n yisefra uzuzen nufa-d 25%, ma d asarqes 16, 66%.